**DRUGI POZIV ZA PRIJAVU ZA MOBILNOST (RAZMENU) STUDENATA U ŠKOLSKOJ 2020/2021. GODINI**

**(DOSTUPNA JE JEDNA MOBILNOST)**

**Svi zainteresovani studenti treba da se prijave najkasnije do 5.06.2020. godine (do 23.59h). Za prijavu je potrebno dostaviti popunjen obrazac za prijavu (na kraju dokumenta). Popunjen, potpisan i skeniran obrazac studenti prosleđuju na e-mail** [**imatic@politehnika.edu.rs**](mailto:imatic@politehnika.edu.rs) **.**

**Kriterijumi za prijavu:**

* Prednost imaju kandidati koji nisu učestvovali u programima mobilnosti (LLP-Erasmus Programme, Erasmus Mundus Programme or Erasmus+ Programme) na istom nivou studija;
* Broj godina ’’studiranja’’ (broj godina studiranja od završetka srednje škole);
* Dužina studiranja (broj godina studiranja od prvog upisa u Školu);
* Završena prva godina osnovnih studija u momentu prijavljivanja, tj. upisana druga, odnosno treća godina studija (pod uslovom da nisu položili sve ispite);
* Dosadašnji rezultati studiranja (ukupno ostvareno ESPB i dosadašnja prosečna ocena);
* Preporuka jednog nastavnika stručnog ili stručno-aplikativnog, odnosno umetničkog ili teorijsko-umetničkog predmeta (nastavnik preporuku može dostaviti mejlom, a Vi dostavite Prt Scr mejla ili prosledite download mejla kao prilog (attachment));
* Poznavanje engleskog jezika (minimalno B1 nivo u skladu sa *Common European Framework of Reference for Languages*).

**Dodatni kriterijumi:**

U slučaju da dvoje ili više kandidata ispunjavaju istovetne uslove u odnosu na kriterijume za prijavu, primeniće se dodatni kriterijum:

* prednost će imati kandidat(i) koji ima višu prosečnu ocenu iz stručnih i stručno-aplikativnih predmeta (odeljenje za tehnologije), odnosno iz umetničkih, teorijsko-umetničkih i stručno-aplikativnih predmeta (odeljenje za dizajn).

Ukoliko dvoje ili više kandidata ispunjavaju istovetne uslove u odnosu na prethodni kriterijum:

* prednost će imati kandidat koji je imao bolje rezultate na konačnoj rang listi prilikom upisa u Školu.

**Informacije o izboru kandidata:**

Izbor kandidata izvršiće se u skladu sa gore navedenim kriterijumima.

Kandidati će biti kontaktirani najkasnije u roku od pet radnih dana od momenta završetka prijave putem e-mail-a.

**O PROJEKTU KA103 – MOBILNOST STUDENATA, NASTAVNIKA I NENASTAVNOG OSOBLJA U VISOKOM OBRAZOVANJU**

U kokursu raspisanom za 2019. godinu od strane Evropske komisije, Školi su dodeljena sredstva za realizaciju KA103 projekta – Moblnost studenata, nastavnika i nenastavnog osoblja u visokom obrazovanju (broj projekta: 2019-1-RS01-KA103-000484). KA103 projekti uključuju mobilnosti između Programskih država (države članice EU, Republika Severna Makedonija, Island, Lihtenštajn, Norveška, Turska i Srbija).

**Vrsta mobilnosti:**

Mobilnost se ostvaruje u svrhu učenja, tj. **studijskog boravka** (**jedan semestar do** **maksimalno pet meseci**) na nekoj od visokoškolskih ustanova u Programskim državama, tokom jesenjeg ili prolećnog semestra školske 2020/2021. godine. Navedeni period studija uključuje pohađanje nastave (uključujući sve nastavne aktivnosti) na unapred izabranim predmetima (iz oblasti studija) i polaganje ispita na ustanovi na kojoj se realizuje mobilnost.

**Vreme realizacije mobilnosti:**

Mobilnost bi se realizovala u jesenjem semestru školske 2020/2021. godine.

**Broj mobilnosti i iznos finansijske podrške:**

U okviru ovog projekta Škola je dobila **tri** studentske mobilnosti za studijski boravak. **Dve mobilnosti su već dodeljene u prvom pozivu od 29.01.2020. Dakle, ostala je na raspolaganju jedna mobilnost.** Iznos pojedinačne finansijske podrške je **495 evra mesečno.** Učesnici mobilnosti su oslobođeni plaćanjaškolarine, na ustanovi na kojoj realizuju period studija, kao i troškova evidentiranja, ispita, korišćenja laboratorija i biblioteke, administrativnih troškova mobilnosti. Od studenata se može zahtevati da plate troškove kopiranja materijala, osiguranja, i sl, koji važe i za lokalne studente. Mesečna finansijska podrška namenjena je troškovima života (smeštaj, ishrana, gradski prevoz, društveni život i sl.).

**Finansijska podrška za studente u nepovoljnom ekonomskom položaju:**

Studenti koji spadaju u grupu studenata koji se nalaze u nepovoljnom socio-ekonomskom položaju, a koji učestvuju u programu mobilnosti, mogu ostvariti pravo na dodatna sredstva za individualnu podršku u iznosu od 200 evra mesečno. Detaljnije informacije dostupne su na sajtu Nacionalne Agencije <https://erasmusplus.rs/odobreni-projekti/ka1-visoko-obrazovanje/studenti-u-nepovoljnom-polozaju/?langkl=lat>.

**Putni troškovi:**

Učesnici mobilnosti ne dobijaju finansijsku podršku za putne troškove.

**Ustanove u kojima je moguće realizovati mobilnost:**

Mobilnost se može realizovati u visokoškolskim ustanovama (akademskih i strukovnih studija) iz Programskih država ukoliko su ustanove u mogućnosti da prihvate da realizuju mobilnost.

**Jezička pripremljenost:**

Većina visokoškolskih ustanova, koje realizuju celu ili deo nastave na engleskom jeziku, zahteva minimalno B1 nivo u skladu sa *Common European Framework of Reference for Languages.* Za potrebe testiranja poznavanja jezika i pohađanja online kursa u primeni je platforma *Online Linguistic Support* (više informacija na <https://ec.europa.eu/programmes/erasmus-plus/resources/online-linguistic-support_en>).

**Detaljne informacije o realizaciji projekata mobilnosti studenata dostupne su:**

* U Programskom vodiču za 2020. godinu - <https://ec.europa.eu/programmes/erasmus-plus/resources/programme-guide_en>,
* Na sajtu Nacionalne Agencije - <https://erasmusplus.rs/category/obrazovanje/>,
* Na sajtu Izvršne agencije za obrazovanje, kulturu i audiovizuelne komunikacije (EACEA) - <https://eacea.ec.europa.eu/erasmus-plus/actions/study-and-volunteering-in-another-country_en>

**Za sva pitanja u vezi mobilnosti možete kontaktirati dr Ivanu Matić** ([imatic@politehnika.edu.rs](mailto:imatic@politehnika.edu.rs) ) **ili dr Koviljku Banjević** ([kbanjevic@politehnika.edu.rs](mailto:kbanjevic@politehnika.edu.rs) )

Beograd, 25.05.2020.

**OBRAZAC ZA PRIJAVU ZA MOBILNOST U OKVIRU PROJEKTA KA103 ZA ŠKOLSKU 2020/2021. GODINU**

**(Popunjenu, potpisanu i skeniranu prijavu proslediti na e-mail** [**imatic@politehnika.edu.rs**](mailto:imatic@politehnika.edu.rs) **)**

|  |  |
| --- | --- |
| Ime i prezime studenta |  |
| Datum i mesto rođenja |  |
| Državljanstvo |  |
| Adresa (na kojoj je student prijavljen), Opština, Grad |  |
| Privremena adresa stanovanja, Opština, Grad |  |
| Telefon koji je u upotrebi |  |
| E-mail (koji je u upotrebi) |  |
| Studijski program |  |
| Broj indeksa |  |
| Upisana godina studija |  |
| Godina upisa u Školu |  |
| Ukupan broj ostvarenih ESPB i i dosadašnja prosečna ocena |  |
| Dodatne informacije (npr. student sa poteškoćama, nepovoljan socio-ekonomski položaj, student iz osetljive grupe, i sl.) |  |

**Preporuka nastavnika (Prt Scr mejla kopirati u nastavku ili download mejla proslediti kao prilog (attachment)).**

*U skladu sa Zakonom o zaštiti podataka o ličnosti, informacije navedene u prijavi biće korišćene samo za potrebe izbora kandidata za realizaciju mobilnosti studenata i neće se učiniti dostupnim trećim licima (drugim studentima, zaposlenima i licima van Škole).*

**Datum: Potpis studenta:**